Онлайн вестник Струма - Синя лампа - Пуснаха Ценко Чоков на свобода срещу 200 бона, влиза в битката за Бяла Слатина
Пуснаха Ценко Чоков на свобода срещу 200 бона, влиза в битката за Бяла Слатина
02 октомври 2019 09:41	4 коментара 4358 прочита
Апелативният специализиран съд пусна на свобода Ценко Чоков срещу парична гаранция от 200 000 лева. Досега осъденият на първа инстанция на 4.5 г. затвор бивш кмет на Галиче беше под домашен арест, научи агенция BulNews. Решението за по-лека мярка за неотклонение е подписано с особено мнение от съдия Костова.
Така Чоков ще спокойно да води предизборната си кампания за местните избори в Бяла Слатина. Ценко Чоков се кандидатира за кмет на града в Северозапада, а жена му – на село Галиче Кандидатурата му за кмет и водач на листа беше внесена от местната коалиция Новото време, в която влизат едноименната партия, НДСВ и ДПС.
Дългогодишният управник на Галиче се прицели в по-голямата община, докато съпругата му Цветелина Нелова ще се опита да се пребори за кметския стол в селото, където мъжът й управлява повече от 20 години. Чоков се оплакваше от здравословни проблеми и дори идваше на делата с инвалидна количка. Той разполага с медицинска епикриза, според която страда от диабет, полиневропатия, остра язва, дискова болест и урологично заболяване.
На 10 май тази година той беше осъден от Специализирания наказателен съд на 4 години и половина затвор за отвличане, побой и палеж на автомобил, а синът му Мартин Чоков и още двама негови приятели получиха по 4 години.
След като съдът реши, че бившият кмет може да изтърпява домашния си арест в селото, а не както досега в София, той се премести в родното си Галиче. /bulnews.bg
Още за: ценко чоков инстанция затвор Още от: Синя лампа
02 Октомври 2019 15:52 | тамерланд
ЧЕ ОТДЕ ТИЯ ПАРИ
02 Октомври 2019 15:58 | Слави
02 Октомври 2019 17:31 | Мечо Пух
Този герой след време може да стане Премиер. И тиквата тръгна от това ниво на образование, възпитание и стил! Напред Чоков махни тиквата!
02 Октомври 2019 18:10 | Верно бе!
Страхотна прилика с Тиквата от Банкя! Приличаше ми на някой, но не се сещах, че на Бойко Борисов! Наистина това ще е следващият премиер министър. Браво на Мечо Пух-подсети ме! В такава "държава"-такава управия!